หุ้นโรงไฟฟ้าร่วงยกแผง! BGRIM รูดหนัก 8% หวั่นต้นทุนก๊าซพุ่ง กดดันผลงานครึ่งปีแรก
หุ้นโรงไฟฟ้าร่วงยกแผง! BGRIM รูดหนัก 8% หวั่นต้นทุนก๊าซพุ่ง กดดันผลงานครึ่งปีแรก โดยปิดตลาดภาคเช้าวันนี้ อยู่ที่ 30.75 บาท ลบ 3.00 บาท
หุ้นโรงไฟฟ้าร่วงยกแผง! BGRIM รูดหนัก 8% หวั่นต้นทุนก๊าซพุ่ง กดดันผลงานครึ่งปีแรก โดยปิดตลาดภาคเช้าวันนี้ อยู่ที่ 30.75 บาท ลบ 3.00 บาท
7 มี.ค. 2565

ผู้สื่อข่าวราบงานว่า หุ้นกลุ่มโรงไฟฟ้าปิดตลาดภาคเช้าวันนี้(7 มี.ค.65)ปรับตัวลงถ้วนหน้า นำโดย BGRIM, GULF, GPSC, GUNKUL, BPP, EGCO, BCPG, และ ACE ดังตารางประกอบ โดยหุ้นบริษัท บี.กริม เพาเวอร์ จำกัด (มหาชน) หรือ BGRIM ปิดตลาดภาคเช้าวันนี้ อยู่ที่ 30.75 บาท ลบ 3.00 บาท หรือลดลง 8.89%  มูลค่าซื้อขาย 1.07 พันล้านบาท

บล.โนมูระ พัฒนสิน ระบุในบทวิเคราะห์(25 ก.พ.65) ว่า หุ้นโรงไฟฟ้าคาดต้นทุนพลังงานที่สูงขึ้นทั้ง ก๊าซฯ และถ่านหิน จะกระทบผู้ที่มีการขายไฟให้ลูกค้าอุตสาหกรรม/IU (ค่าไฟต้อง แข่งขันกับ กฟภ. ซึ่งปรับตาม ft) มองผู้ได้รับผลกระทบมากสุดไปน้อยสุดเป็น GPSC (ขายไฟ IU ราว 37%), BGRIM (ขายไฟ เบราว 24%), GULF (ขายไฟ IU ราว 14%), RATCH (ต่ำกว่า 8%) และ EGCO (ต่ำกว่า 4%)
ทั้งนี้ประเมินสำหรับ 1) GPSC ราคาก๊าซฯ ที่เพิ่มขึ้น 1 บาท/mmbtu, ราคาถ่านหินสูงขึ้น 1S/ton จะเป็น downside ต่อกำไรปกติ ปี 2565 ราว 30/ 20 ลบ. ตามลำดับ ii) สำหรับ BGRIM ราคาก๊าซฯ ที่เพิ่มขึ้น 1 บาท/mmbtu จะเป็น downside ต่อกำไรปกติปี  2565 ราว 17 ลบ. และ iii) GULF ราคาก๊าซฯ ที่เพิ่มขึ้น 1 บาท/ mbtu จะเป็น downside ต่อกำไรไรปกติ ปี 2565 ราว 12 ลบ.
บล.กรุงศรี ระบุในบทวิเคราะห์วันนี้(7 มี.ค.65) ว่า กำไรของ BGRIM จะถูกกดดันในช่วงครึ่งแรกปี 2565 เนื่องจากต้นทุนก๊าซที่เพิ่มขึ้นต่อเนื่อง สัดส่วนกำลังการผลิตเจ้าของ (equity MW) 67% ของ BGRIM เป็นโรงไฟฟ้าพลังงาน ก๊าซ และ 1 ใน 4 ของส่วนนี้ขายให้ผู้ใช้ภาคอุตสาหกรรม (IU) ฝ่ายบริหารคาดต้นทุน ก๊าซจะเพิ่มเป็น 380-430 บาท /mmbtu ในปร 2565  (จาก 266 บาท ในปี2564) ปริมาณขายไฟฟ้าให้ IU จะพึ่งพาค่าไฟฟ้าที่สูงขึ้นผ่านการปรับค่า Ft โดยกกพ. ได้ อนุมัติการปรับขึ้นค่า Ft 0.1671 บาท/kwh เป็น 0.013 บาท/kwh ในช่วงม.ค.- เม.ย.2565  และอาจเพิ่มอีกในระดับเดียวกันในช่วง พ.ค.-ส.ค. และ ก.ย.- ธ.ค.
โดย BGRIM ต้องรับผลของต้นทุนก๊าซที่สูงขึ้นก่อนการปรับค่า Ft ที่ระดับต้นทุนก๊าซปัจจุบัน 2 จาก 53 โรงไฟฟ้าของ BGRIM มีผลขาดทุนเนื่องจากอายุของโรงไฟฟ้า BGRIM คาดต้นทุนก๊าซ จะสูงสุดในไตรมาส 1/2565 ก่อนลดลงในไตรมาสถัดมา แต่ยังระมัดระวังเนื่องจากจากราคา น้ำมันที่สูงขึ้นอาจทำให้ราคา LNG อยู่ในระดับสูงนานขึ้นและทำให้ราคาก๊าซในอ่าวไทยสูงขึ้น เนื่องจาก 1 ใน 3 อ้างอิงราคาน้ำมัน
ขณะที่ BGRIM เซ็นข้อตกลงการใช้เทอร์มินัลกับ PTT LNG ปริมาณ 0.5MTA ที่มาบตาพุดและรับมอบเทอร์มินัล 1 ใน 17 ก.พ.2565 เริ่มนำเข้า LNG ในม.ค. 2566 ใช้ใน โครงการ SPP replacement 5 โครงการ เริ่ม COD ในก.ค. – ธ.ค. 2565 ราคาสัญญา ซื้อ LNG อิงราคา Brent เฉลี่ย 6 เดือน BGRIM คาดราคา LNG นำเข้าถูกกว่าราคาก๊าซ จาก pooled gas 10% แม้ก๊าซจากอ่าวไทยลดลงเมื่อ PTTEP เพิ่มการผลิตแหล่ง เอราวัณ แต่ซัพพลายก๊าซโดยรวมลดลงจะได้ซัพพลาย LNG นำเข้าที่ราคาสูงกว่าชดเชย
โดยคงคำแนะนำ ถือ ราคาเป้าหมาย 33 บาท เพิ่มกำลังการผลิตเจ้าของ 10% ในปี 2565 BGRIM มีกำลังการผลิตเจ้าของ 2,110MW และจะเพิ่มอีก 232MW (+10%) ปีนี้ จาก โครงการ SPP replacement 5 โครงการและโรงไฟฟ้าโซล่า ที่อู่ตะเภา, และดีล M&amp;A โรงไฟฟ้าโซล่าในมาเลเซีย BGRIM วางแผนที่จะเพิ่มกำลังผลิตส่วนเจ้าของ MW 14% ในปี 2566 จากโรงไฟฟ้าพลังงานลม (48MW) ในเวียดนามและ SPP สองแห่งในอ่างทอง และโรงไฟฟ้า hybrid ที่อู่ตะเภา และกำลังการผลิตจะคงที่จนถึงปี2568
ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีหุ้นไทยเปิดตลาดเช้าวันนี้(7มี.ค.65) ปรับตัวลงแรง จากนักลงทุนกังวลสถานการณ์สงครามรัสเซีย-ยูเครนอาจยืดเยื้อ ทำให้ส่งผลกระทบต่อเศรษฐกิจในวงกว้าง อย่างไรก็ตามบ้านเราได้หุ้นกลุ่มน้ำมันและถ่านหิน พยุงตลาดไว้ได้ระดับหนึ่ง หลังจากราคาน้ำมันดิบ WTI พุ่งเหนือระดับ 125 ดอลลาร์/บาร์เรลแล้ว